[ca] Un jardí com a centre cultural al barri de Provençals de Poblenou proposa una intervenció urbanística i arquitectònica amb l'objectiu de regenerar i revitalitzar aquesta àrea històrica de Barcelona. La intervenció se centra en la creació d'un gran jardí que forma part de l'estructura verda de la ciutat, connectada mitjançant els eixos verds, així com en la construcció d'un equipament cultural. El projecte busca enfortir el teixit social i cultural del barri, preservant la identitat i el patrimoni local, i retornant a una escala humana el desenvolupament urbà. El projecte està situat en una parcel·la buida a Pere IV, que destaca per la presència d'un mur preexistent amb valor patrimonial, el qual es tindrà en compte en el disseny. L'equipament cultural està format per fragments que s'articulen entre ells per generar un buit, el protagonista del projecte. El jardí interactua amb el medi urbà que l'envolta, el delimita i, per contrast, el defineix, actuant com un llindar entre l'entorn i les peces arquitectòniques. Això dona lloc a un projecte on la percepció de l'espai es basa en el fet que l'invisible és tan potent com el visible, configurant la manera en què es perceben i s'entenen els entorns. El centre cultural està format per: una biblioteca, un teatre, un espai expositiu, espais de creació o tallers, i un bar, que conjuntament configuren un organisme urbà catalitzador de vida. La pell de l'edifici, translúcida i feta de ceràmica, defineix la qualitat espacial i la imatge del conjunt. Actua com a llindar entre l'interior i l'exterior, garantint la privacitat mentre ofereix porositat, cosa que permet una ventilació adequada i l'entrada de llum natural. Al mateix temps, aquesta pell integra l'edifici amb el seu entorn urbà i evoca al passat històric del lloc.

[en] A gardes as a cultural center proposes an urbanistic and architectural intervention aimed at regenerating and revitalizing the historic area of Provençals de Poblenou in Barcelona. The intervention focuses on creating a large garden that is part of the city's green structure, connected through green axes, as well as constructing a cultural facility. The project aims to strengthen the social and cultural fabric of the neighborhood, preserving local identity and heritage, and bringing urban development back to a human scale. The project is located on a vacant plot on Pere IV, notable for the presence of a preexisting wall with patrimonial value, which will be considered in the design. The cultural facility consists of fragments that articulate to create a void, the centerpiece of the project. The garden. The garden interacts with the surrounding urban environment, delimiting and defining it by contrast, acting as a threshold between the environment and the architectural pieces. This results in a project where the perception of space is based on the idea that the invisible is as powerful as the visible, shaping the way environments are perceived and understood. The cultural center includes a library, a theater, an exhibition space, creative spaces or workshops, and a bar, collectively forming an urban organism that catalyzes life in the neighborhood. The building's skin, made of translucent ceramic, defines the spatial quality and image of the ensemble. It acts as a threshold between the interior and exterior, ensuring privacy while offering porosity, allowing for adequate ventilation and natural light. At the same time, this skin integrates the building with its urban environment and evokes the historic past of the place.